ผงซักฟอกฆ่าเชื้อโรคเชื้อไวรัสได้ทันทีที่ซักมั้ยครับ ในกรณีไม่ได้เอาเสื้อผ้าตากเเดดเพราะตากในร่มครับ
สวัสดีครับ ผงซักฟอกมีฤทธิ์ในการขจัดคราบโดยเฉพาะคราบไขมัน ดังนั้น หากซักผ้าแล้ว เชื้อไวรัสคงไม่สามารถมีชีวิตอยู่ได้ครับ แต่สำหรับเชื้อแบคทีเรียโดยทั่วไปมันคงไม่ได้ตายหมดเพราะผงซักฟอก เพียงแต่ทำให้มันไม่สามารถเพิ่มจำนวนได้เท่านั้นเองครับ ด้วยเหตุนี้ ช่วงที่ตากในร่มนี่ก็พึงระวังว่าไม่ควรตากผ้าให้ชิด หรือ ไว้ในที่อากาศไม่ถ่ายเท เพราะแบคทีเรียดังกล่าวก็จะกลับมาขยายตัวได้อีก เป็นเหตุของผ้าเหม็นอับ แต่หากตากกลางแดด เชื้อโรคก็จะขาดน้ำและแห้งไป ทำให้ไม่สามารถขยายตัวได้ดังนั้น ถ้าเป็นไปได้ ก็ควรตากผ้ากลางแดด หรือ ตากในที่ที่อากาศถ่ายเท เพื่อให้ผ้าแห้งเร็วที่สุดครับ